Līgums Nr. FM VID 2024/271

**“Saspiesta gaisa elpošanas aparātu piegāde, uzpilde un uzturēšanas nodrošināšana”**

Rīgā Dokumenta datums ir tā elektroniskās

 parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2024/271 “Saspiesta gaisa elpošanas aparātu piegāde, uzpilde un uzturēšanas nodrošināšana” rezultātiem, noslēdz šādu līgumu (turpmāk – Līgums):

# LĪGUMA PRIEKŠMETS

# Jaunu, pirmreizēji uzpildītu, ražotāja oriģinālajā iepakojumā ar ražotāja oriģinālo dokumentāciju, saspiesta gaisa elpošanas aparātu komplektu piegāde, lietošanai kuģu tilpnēs (turpmāk – Iekārta) piegāde, uzpilde, uzturēšana, garantijas nodrošināšana un Valsts ieņēmumu dienesta (turpmāk – Pasūtītājs vai VID) darbinieku mācību nodrošināšana (turpmāk – Pakalpojums).

# VID rīcībā esošo saspiesta gaisa elpošanas aparātu DIABLO PIZ (balona tilpums 3,0 litri, spiediens 300 bar) un SPIROMATIC 90U (balona tilpums 3,4 litri, spiediens 300 bar), balonu (turpmāk – Elpošanas aparāti) uzpilde ar saspiestu gaisu, pārbaude, darbības traucējumu pārbaude (diagnostika), remonta nodrošināšana (turpmāk – Pakalpojums) atbilstoši VID prasībām.

# Pakalpojuma izpildes vieta Rīgas brīvostas Muitas kontroles punktā (turpmāk MKP), Uriekstes ielā 16;

# LĪGUMA KOPĒJĀ SUMMA UN NORĒĶINU KĀRTĪBA

* 1. Līguma kopējā summa ir **EUR 9999,00** (deviņi tūkstoši deviņi simti deviņdesmit deviņi *euro* 00 *centi*), bez pievienotās vērtības nodokļa (turpmāk - PVN). PVN tiek aprēķināts un maksāts papildus saskaņā ar Latvijas Republikā spēkā esošo nodokļa likmi.
	2. Līguma kopējā summā ir ietvertas visas Līguma 1.1. un 1.2.apakšpunktos minētās Pakalpojumu izmaksas saskaņā ar Līguma 2.pielikumā noteiktajām Pakalpojuma cenām.
	3. Pakalpojuma cena ietver visas izmaksas, kas saistītas ar elpošanas aparātu diagnostiku, remontu (izņemot maksu par elpošanas aparātu remontos izmantotajiem materiāliem un detaļām, par kuriem Pasūtītājs maksā saskaņā ar Pušu pilnvaroto personu saskaņotu tāmi), elpošanas aparātu balonu uzpildi ar saspiestu gaisu un pārbaudi, Pasūtītāja darbinieku apmācību rīcībai ar elpošanas aparātiem, kā arī transporta izdevumiem, garantijas nodrošināšanu, nodokļiem (izņemot PVN), nodevām, izmaksām nepieciešamo atļauju iegūšanai no trešajām personām un citas ar Pakalpojuma savlaicīgu un kvalitatīvu izpildi saistītās izmaksas.
	4. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstveidā savstarpēji par to vienojoties, Līguma 2.1.apakšpunktā noteiktā Līguma kopējā summa un attiecīgi Līguma 2.pielikumā noteiktās Pakalpojuma cenas var tikt pārskatītas (palielinātas vai samazinātas), ievērojot šādus nosacījumus (jāizpildās visiem nosacījumiem):
		1. ne ātrāk kā 1 (vienu) gadu no Līguma spēkā stāšanās dienas;
		2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
		3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
		4. ja Centrālās statistikas pārvaldes publicētās patēriņa cenu izmaiņas 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
		5. par starpību starp Centrālās statistikas pārvaldes publicētām patēriņa cenu izmaiņām un 5 % slieksni;
		6. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 2.1.apakšpunktā noteiktās Līguma kopējās summas un Līguma 2.pielikumā noteiktajām Pakalpojuma cenām.
	5. Pasūtītājs samaksu veic saskaņā ar Līguma 2.pielikumā noteiktajām cenām un tāmi (gadījumā, ja Izpildītājs ir veicis Iekārtas remontu), pārskaitot naudu uz Izpildītāja norādīto norēķinu kontu bankā 30 (trīsdesmit) dienu laikā no dienas, kad Pušu pilnvarotās personas ir parakstījušas Pakalpojuma izpildījuma nodošanas – pieņemšanas aktu vai pavadzīmi par jaunas Iekārtas piegādi un ja Pasūtītājs ir saņēmis rēķinu.
	6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	7. Pēc katra attiecīgā nodošanas – pieņemšanas akta par sniegtajiem Pakalpojumiem abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv, e-rēķinus uz eAdresi: \_EINVOICE\_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.
	8. Pasūtītājam nav pienākuma izlietot visu Līguma 2.1.apakšpunktā noteikto kopējo Līguma summu.
	9. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 10.5.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# LĪGUMA 1.1.APAKŠPUNKTĀ NOTEIKTĀ PAKALPOJUMA NODROŠINĀŠANAS KĀRTĪBA

* 1. Izpildītājs par saviem līdzekļiem ne vēlāk kā 30 (trīsdesmit) dienu laikā no Līguma 10.13.1.apakšpunktā noteiktās Pasūtītāja pilnvarotās personas (turpmāk – Pasūtītāja pilnvarotā persona) elektroniska pieprasījuma nosūtīšanas dienas uz Līguma 10.13.2.apakšpunktā noteiktā Izpildītāja pilnvarotās personas (turpmāk – Izpildītāja pilnvarotā persona) e-pasta adresi, izmantojot sev pieejamo darbaspēku un transportu, nodrošina savlaicīgu kvalitatīvu un Līguma nosacījumiem atbilstošu Iekārtu piegādi.
	2. Izpildītājs veic Iekārtas piegādi uz Talejas ielu 1, Rīgā , Pasūtītāja darba laikā no pirmdienas līdz ceturtdienai no plkst.08:15 līdz plkst.16:00 un piektdienās no plkst.08:15 līdz plkst.15:00, vai citā, Pušu pilnvaroto personu savstarpēji saskaņotā laikā.
	3. Pušu pilnvarotās personas iepriekš savlaicīgi saskaņo noteiktu Preces piegādes laiku Pasūtītāja darba laikā.
	4. Pasūtītāja pilnvarotā persona, saņemot Iekārtu, pārbauda saņemtās Iekārtas atbilstību Līguma un tā pielikumu nosacījumiem, un elektroniski nosūtītajam pieprasījumam.
	5. Iekārtu piegāde tiek uzskatīta par veiktu Iekārtu piegādes pavadzīmes abpusējas parakstīšanas dienā. Kopā ar Iekārtu Izpildītājs iesniedz šādu dokumentāciju:
		1. tehnisko dokumentāciju;
		2. lietošanas instrukciju valsts valodā, elektroniskā formātā (kurā iekļauta informācija par Iekārtas lietošanas mērķi, glabāšanu, izmantošanu, tīrīšanu apkopi, piemērotajiem papildu piederumiem, utt.);
		3. Iekārtas pārbaudes akts, ko izsniedzis Iekārtas ražotājs;
		4. garantijas dokuments;
		5. Type Examination Certificate (pārbaudes sertifikāts).
	6. Ja piegādātā Iekārta neatbilst Līguma un tā pielikuma nosacījumiem, Pasūtītāja pilnvarotā persona neparaksta Iekārtas pavadzīmi un 3 (trīs) darba dienu laikā nosūta Izpildītāja pilnvarotajai personai motivētu pretenziju.
	7. Izpildītājs ierodas Līguma 1.3.apakšpunktā norādītajā adresē veikt Iekārtas balona pārbaudi 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas e-pasta adresi.
	8. Nepieciešamības gadījumā Pasūtītāja pilnvarotā persona piesaka Izpildītājam Iekārtas ārpusgarantijas remontu, nosūtot pieprasījumu uz Izpildītāja pilnvarotās personas e-pasta adresi.
	9. Izpildītājs 4 (četru) darba dienu laikā sagatavo un iesniedz Pasūtītāja pilnvarotajai personai remonta tāmi, kurā norāda paredzamo remonta darbu ilgumu stundās, remontā izmantojamās detaļas un materiālus un to cenas. Iekārtas ārpusgarantijas remonts ir veicams tikai pēc tam, kad Pasūtītāja pilnvarotā persona ir apstiprinājusi tāmi.
	10. Izpildītājs ierodas veikt Iekārtas remontu 10 (desmit) darba dienu laikā no Iekārtas remonta tāmes saskaņošanas diena. Ja pamatotu iemeslu dēļ Iekārtas bojājumu novēršanai nepieciešams ilgāks laiks (piemēram, rezerves daļu pasūtīšana), Izpildītājs nodrošina Iekārtas remonta veikšanu, vienojas ar Pasūtītāja pilnvaroto personu par citu remonta izpildes termiņu.
	11. Pēc Iekārtas remonta veikšanas Pušu pilnvarotās personas paraksta remonta nodošanas – pieņemšanas aktu, kurā norāda Līguma numuru, Izpildītāju, Pasūtītāju, veiktos remontdarbus, remonta veikšanas vietu, izpildes laiku (diena, mēnesis, gads), remonta tāmes datumu un numuru.
	12. Iekārtas bojājumu gadījumos, ja tam par iemeslu ir nekvalitatīvi veikta balona uzpilde, pārbaude, vai ja bojājumi radušies Izpildītāja vainas dēļ, Izpildītājs 5 (piecu) darba dienu laikā pēc Pasūtītāja pilnvarotās personas pretenzijas nosūtīšanas dienas bez maksas par saviem līdzekļiem novērš radušos bojājumus. Iekārtu balonu uzpildes vai pārbaudes veikšanas kavējuma laikā ieskaita visu laika periodu, kas pārsniedz attiecīgi Līguma 3.7. vai 3.8.apakšpunktā norādīto attiecīgo termiņu līdz dienai, kad Izpildītājs novērš bojājumus un Pasūtītāja pilnvarotā persona paraksta attiecīgo nodošanas – pieņemšanas aktu. Kavējuma laikā netiek ieskaitīts laika periods no Iekārtu balonu uzpildes vai pārbaudes veikšanas līdz pretenzijas nosūtīšanas dienai.
	13. Izpildītājs ierodas veikt Iekārtas un tās darbības traucējumu pārbaudi (diagnostiku) 3 (trīs) darba dienu laikā no Pasūtītāja pilnvarotās personas pieprasījuma nosūtīšanas dienas. Ja pēc diagnostikas veikšanas ir nepieciešams remonts, tad Izpildītājs rīkojās atbilstoši Līguma 3.9. un 3.10.apakšpunktos noteiktajam.
	14. Ja, veicot diagnostiku, tiek konstatēts, ka Iekārtas remontu nav iespējams veikt, Izpildītājs sastāda un iesniedz Iekārtas defektācijas aktu ar Iekārtas bojājumu aprakstu un/vai nederīgumu, un nogādāt to kopā ar nesaremontējamo Iekārtu Pasūtītāja pilnvarotajai personai uz Līguma 3.2.apakšpunktā norādīto adresi.
	15. Izpildītājs nodrošina Iekārtu remontos izmantoto materiālu un detaļu kvalitātes un marķējuma atbilstību aparātu ražotāja noteiktajiem standartiem un attiecīgo materiālu un detaļu tehniskajiem rādītājiem. Pēc detaļu nomaiņas pēc Pasūtītāja pilnvarotās personas atsevišķa pieprasījuma Izpildītājs iesniedz Pasūtītājam detaļu iegādes dokumentācijas apliecinātu kopiju.
	16. Izpildītājs organizē Pasūtītāja darbinieku mācības rīcībai ar Iekārtu 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas e-pasta adresi.
	17. Izpildītājs nodrošina, ka Pakalpojuma izpildē iesaistītās Izpildītāja personas ir speciāli apmācītas veikt Iekārtu diagnostiku, remontu, balonu uzpildi ar saspiestu gaisu, pārbaudi un apmācību rīcībai ar Iekārtu.
	18. Izpildītājs sagatavo nodošanas – pieņemšanas aktu par veikto Iekārtu uzpildīšanu ar saspiestu gaisu, par veikto balona pārbaudi, par diagnostikas, remonta veikšanu, par apmācības veikšanu un nosūta to Pasūtītāja pilnvarotajai personai uz e-pasta adresi.
	19. Pasūtītāja pilnvarotā persona ir tiesīga neparakstīt nodošanas – pieņemšanas aktu par Pakalpojumu, ja Pasūtītāja pilnvaroto personu neapmierina veiktā Pakalpojuma kvalitāte, vai arī nodošanas – pieņemšanas aktā norādītās remonta izmaksu summas neatbilst saskaņotajā Iekārtu remonta tāmē norādītajām. Šajā gadījumā Pasūtītāja pilnvarotā persona 3 (trīs) darba dienu laikā nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildus samaksas novērš nosūtītajā pretenzijā norādītos trūkumus, un nekavējoties elektroniski informē Pasūtītāja pilnvaroto personu, kā arī Līgumā noteiktajā kārtībā atkārtoti iesniedz nodošanas – pieņemšanas aktu par veikto Pakalpojumu.

# LĪGUMA 1.2.APAKŠPUNKTĀ NOTEIKTĀ PAKALPOJUMA NODROŠINĀŠANAS KĀRTĪBA

* 1. Izpildītājs ierodas Līguma 1.3.apakšpunktā norādītajā adresē veikt Elpošanas aparātu balonu uzpildīšanu ar saspiestu gaisu 3 (trīs) darba dienu laikā pēc Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas e-pasta adresi. Ja uzpildes veikšanas laikā Izpildītājs konstatē, ka Elpošanas aparāts nav darba kārtībā, Izpildītājs veic diagnostiku, informējot par to Pasūtītāja pilnvaroto personu.
	2. Izpildītājs ierodas Līguma 1.3.apakšpunktā norādītajā adresē veikt Elpošanas aparātu balona pārbaudes 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas e-pasta adresi. Pēc balona pārbaudes veikšanas Izpildītājs elektroniski uz Pasūtītāja pilnvarotās personas e-pasta adresi nosūta katra pārbaudītā balona pārbaudes dokumentu, tajā norādot pārbaudes datumu, balona rūpnīcas numuru un nākošās pārbaudes termiņu. Pēc pārbaudes, nepieciešamības gadījumā, Izpildītājs veic Elpošanas aprāta uzpildi.
	3. Tajā skaitā Izpildītājs veic regulārās un periodiskās pārbaudes atbilstoši ražotāja noteiktajam laika grafikam un ņemot vērā izmantošanas intensitāti (iekārtas vai tās daļu nolietojumu).
	4. Elpošanas aparāta bojājumu gadījumos, ja tam par iemeslu ir nekvalitatīvi veikta balona uzpilde, pārbaude, vai ja bojājumi radušies Izpildītāja vainas dēļ, Izpildītājs 5 (piecu) darba dienu laikā pēc Pasūtītāja pilnvarotās personas pretenzijas nosūtīšanas dienas bez maksas par saviem līdzekļiem novērš radušos bojājumus. Elpošanas aparāta balonu uzpildes vai pārbaudes veikšanas kavējuma laikā ieskaita visu laika periodu, kas pārsniedz attiecīgi Līguma 4.1. vai 4.2.apakšpunktā norādīto attiecīgo termiņu līdz dienai, kad Izpildītājs novērš bojājumus un Pasūtītāja pilnvarotā persona paraksta attiecīgo nodošanas – pieņemšanas aktu. Kavējuma laikā netiek ieskaitīts laika periods no Iekārtu balonu uzpildes vai pārbaudes veikšanas līdz pretenzijas nosūtīšanas dienai.
	5. Izpildītājs ierodas veikt Elpošanas aparāta un tā darbības traucējumu pārbaudi (diagnostiku) 3 (trīs) darba dienu laikā no Pasūtītāja pilnvarotās personas pieprasījuma nosūtīšanas dienas. Ja pēc Elpošanas aparāta diagnostikas veikšanas ir nepieciešams remonts, Izpildītājs 4 (četru) darba dienu laikā sagatavo un nosūta Pasūtītāja pilnvarotajai personai uz e-pasta adresi remonta tāmi, pēc diagnostikas veikšanas. Tāmē norāda paredzamo remonta darbu ilgumu stundās, remontā izmantojamās detaļas un materiālus un to cenas. Elpošanas aparāta remonts tiek veikts tikai pēc tam, kad Pasūtītāja pilnvarotā persona ir apstiprinājusi tāmi. Ja Pušu pilnvarotās personas nespēj vienoties par iespējamo remonta veikšanas termiņu un/vai cenām, Pasūtītāja pilnvarotā persona ir tiesīga nesaskaņot tāmi.
	6. Ja, veicot diagnostiku, tiek konstatēts, ka Elpošanas aparāta remontu nav iespējams veikt, Izpildītājs sastāda Elpošanas aparāta defektācijas aktu ar Elpošanas aparāta bojājumu aprakstu un/vai nederīgumu, un nogādāt to kopā ar nesaremontējamo Elpošanas aparātu Pasūtītāja pilnvarotajai personai uz Līguma 3.2.apakšpunktā norādīto adresi.
	7. Izpildītājs veic Elpošanas aparāta remontu 10 (desmit) darba dienu laikā no dienas, kad Pasūtītāja pilnvarotā persona apstiprinājusi tāmi un par to paziņojusi Izpildītāja pilnvarotajai personai. Ja pamatotu iemeslu dēļ Iekārtas bojājumu novēršanai nepieciešams ilgāks laiks (piemēram, rezerves daļu pasūtīšana), Izpildītājs vienojas ar Pasūtītāja pilnvaroto personu par citu remonta izpildes termiņu.
	8. Tajā skaitā Izpildītājs veic Elpošanas aparāta periodiski atjaunojamo rezerves daļu nomaiņu atbilstoši ražotāja noteiktajam laika grafikam un ņemot vērā izmantošanas intensitāti (iekārtas vai tās daļu nolietojumu)).
	9. Izpildītājs nodrošina Elpošanas aparātu remontos izmantoto materiālu un detaļu kvalitātes un marķējuma atbilstību aparātu ražotāja noteiktajiem standartiem un attiecīgo materiālu un detaļu tehniskajiem rādītājiem. Pēc detaļu nomaiņas pēc Pasūtītāja pilnvarotās personas atsevišķa pieprasījuma Izpildītājs iesniedz Pasūtītājam detaļu iegādes dokumentācijas apliecinātu kopiju.
	10. Izpildītājs organizē Pasūtītāja darbinieku mācības rīcībai ar Elpošanas aparātiem 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas e-pasta adresi.
	11. Izpildītājs nodrošina, ka Pakalpojuma izpildē iesaistītās Izpildītāja personas ir speciāli apmācītas veikt Elpošanas aparātu diagnostiku, remontu, balonu uzpildi ar saspiestu gaisu, pārbaudi un apmācību rīcībai ar Elpošanas aparātiem.
	12. Izpildītājs sagatavo nodošanas – pieņemšanas aktu par veikto Elpošanas aparāta balona uzpildīšanu ar saspiestu gaisu, par veikto balona pārbaudi, par diagnostikas, remonta veikšanu, par apmācības veikšanu un nosūta to Pasūtītāja pilnvarotajai personai uz e-pasta adresi.
	13. Pasūtītāja pilnvarotā persona ir tiesīga neparakstīt nodošanas – pieņemšanas aktu par Pakalpojumu, ja Pasūtītāja pilnvaroto personu neapmierina veiktā Pakalpojuma kvalitāte, vai arī nodošanas – pieņemšanas aktā norādītās remonta izmaksu summas neatbilst saskaņotajā Elpošanas aparāta remonta tāmē norādītajām. Šajā gadījumā Pasūtītāja pilnvarotā persona 3 (trīs) darba dienu laikā nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildus samaksas novērš nosūtītajā pretenzijā norādītos trūkumus, un nekavējoties elektroniski informē Pasūtītāja pilnvaroto personu, kā arī Līgumā noteiktajā kārtībā atkārtoti iesniedz nodošanas – pieņemšanas aktu par veikto Pakalpojumu.

# GARANTIJAS NOSACĪJUMI

* 1. Izpildītājs garantē piegādātās Iekārtas atbilstību Līguma, tā pielikumu nosacījumiem un nodrošina piegādātajai Iekārtai garantijas laiku 24 (divdesmit četri) mēneši no Iekārtas piegādes pavadzīmes abpusējas parakstīšanas dienas. Iekārtas garantijas laikā netiek veikta samaksa par veiktajiem Pakalpojumiem.
	2. Iekārtas garantijas laikā Izpildītājs par saviem līdzekļiem veic Iekārtas ražotāja noteiktās pārbaudes un novērš piegādātās Iekārtas (tās daļas) trūkumus, bojājumus, kas nav radušies Pasūtītāja vainas dēļ (Pasūtītājs ir ievērojis Iekārtas glabāšanas un/vai lietošanas prasības), vai apmaina to pret jaunu, atbilstošu Iekārtu 3 (trīs) darba dienu laikā no dienas, kad Pasūtītāja pilnvarotā persona ir nosūtījusi motivētu pretenziju Izpildītāja pilnvarotajai personai uz e-pasta adresi.
	3. Garantijas ietvaros Izpildītājs vienu reizi 6 (sešos) mēnešos nodrošina Iekārtas pārbaudi, ierodoties Līguma 1.3.apakšpunktā norādītajā Iekārtas atrašanās adresē.
	4. Garantija ietvaros Izpildītājs 10 (desmit) darba dienu laikā pēc Pasūtītāja pilnvarotās personas pieprasījuma nosūtīšanas dienas veic Iekārtas balona pārbaudi.
	5. Garantijas ietvaros Izpildītājs 3 (trīs) darba dienu laikā no Pasūtītāja pilnvarotās personas pieprasījuma nosūtīšanas dienas veic Iekārtas uzpildi.
	6. Izpildītājas nodrošina veiktajam Elpošanas aparāta remontam un remontā izmantotajiem materiāliem un detaļām 12 (divpadsmit) mēnešu garantijas termiņu no remonta nodošanas – pieņemšanas akta abpusējas parakstīšanas dienas.
	7. Remonta un remontā izmantoto detaļu un materiālu garantijas termiņa laikā konstatētos Elpošanas aparāta bojājumus, kas radušies remonta un/vai remontā izmantoto detaļu un/vai materiālu izmantošanas rezultātā, Izpildītājs novērš par saviem līdzekļiem 5 (piecu) darba dienu laikā pēc Pasūtītāja pilnvarotās personas pretenzijas nosūtīšanas dienas.
	8. Līguma garantijas noteikumi ir attiecināmi uz garantijas darbības laikā neierobežotu reižu skaitu nomainītām detaļām un materiāliem un veiktajiem Iekārtas remontiem.

# PUŠU ATBILDĪBA

* 1. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, ko var dokumentāli pamatot un pierādīt zaudējumu esamības faktu un apmēru.
	2. Par Pakalpojuma izpildes termiņu nokavējumu Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centi) apmērā par katru nokavējuma dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgā Pakalpojuma summas bez PVN.
	3. Par garantijas termiņa laikā atklājušos bojājumu novēršanas termiņa nokavējumu Pasūtītājs prasa un Izpildītājs maksā līgumsodu 10,00 EUR (desmit *euro* un 00 centu) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100,00 EUR (viens simts euro un 00 centi).
	4. Ja Pasūtītājs neievēro Līguma 2.3.apakšpunktā noteikto samaksas termiņu, Izpildītājs prasa un Pasūtītājas maksā līgumsodu 0,1% (desmitā daļa no viena procenta) apmērā no savlaicīgi nesamaksātās summas, bez PVN, par katru nokavēto samaksas dienu. Saskaņā ar šo Līguma apakšpunktu aprēķinātais līgumsods nedrīkst pārsniegt 10% (desmit procentus) no kavētā maksājuma apmēra bez PVN.
	5. Par Līguma 9.1.apakšpunktā noteikto ziņu prettiesisku izpaušanu Pasūtītājs prasa un Izpildītājs maksā līgumsodu 300,00 EUR (trīs simti *euro* un 00 centu) apmērā par katru tādu gadījumu.
	6. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā saistības izpildes termiņa un ietver dienu, kurā saistība izpildīta.
	7. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to līdz Izpildītāja rēķina apmaksas dienai.
	8. Ja Izpildītājs izvēlas līgumsodu dzēst ieskaita veidā, tad Izpildītājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
	9. Ja Izpildītājs neveic aprēķinātā līgumsoda samaksu Līguma 6.7.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
	10. Līgumsoda samaksa neatbrīvo Puses no pārējo līgumsaistību izpildes.

# LĪGUMA DARBĪBAS TERMIŅŠ

# Šis Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

# Pasūtītājs piesaka un Izpildītājs sniedz Pakalpojumus līdz iestājas viens no šādiem nosacījumiem (atkarībā no tā, kurš nosacījums iestājas pirmais):

# ir pagājuši 5 (pieci) gadi no Līguma abpusējas parakstīšanas dienas;

# Pasūtītājs ir izlietojis Līguma 2.1.apakšpunktā noteikto Līguma kopējo summu, piesakot Pakalpojumu Līgumā noteiktajā kārtībā.

# Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstveidā paziņojot par to otrai Pusei.

# Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Izpildītājam:

# ja atbilstoši Starptautisko un Latvijas Republikas nacionālo sankciju likumam Līguma apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

# ja uz Izpildītāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

# Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem Pakalpojumiem Līguma darbības laikā, izņemot Līguma 2.9.apakšpunktā noteikto gadījumu.

# Neskatoties uz Līguma izbeigšanu, Izpildītājs nodrošina sniegtajiem Pakalpojumiem Līgumā noteikto garantijas nosacījumu savlaicīgu un kvalitatīvu izpildi.

# NEPĀRVARAMA VARA

# Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

# Par nepārvaramu varu netiek uzskatīti Pakalpojuma sniegšanas termiņu kavējumi vai materiālu defekti (ja vien minētās problēmas tieši neizriet no nepārvaramās varas), darba strīdi vai streiki.

# Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

# Puses tiek atbrīvotas no atbildības saskaņā ar Līguma 9.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 9.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

# Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.

# INFORMĀCIJAS NEIZPAUŽAMĪBA

# Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai Pasūtītāja darbiniekiem, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas, vienlaikus ievērojot Eiropas Parlamenta un Padomes 2016.gada 27.aprīļa Regulas (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko tika atcelta Direktīva 95/46/EK (Vispārīgā datu aizsardzības regula) un citu fizisko personu datu apstrādi un aizsardzību reglamentējošu normatīvo aktu prasībām.

# Augstāk minētā informācija vairs netiek uzskatīta par neizpaužamu ar brīdi, kad tā ir kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).

# Puses ar informācijas prettiesisku izpaušanu Līguma ietvaros saprot - tās nodošanu mutiski, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# CITI NOTEIKUMI

# Līgums atspoguļo Pušu vienošanos attiecībā uz Līguma priekšmetu un atceļ visas tās iepriekšējās sarunas un saraksti, kas pastāvējušas starp Pusēm līdz Līguma noslēgšanai attiecībā uz Līguma priekšmetu un kas ir pretrunā Līgumam.

# Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošiem normatīvajiem aktiem.

# Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti - tālruņa, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstveidā, nosūtot vēstuli, paziņo par to otrai Pusei. Šāds rakstveida paziņojums kļūst saistošs otrai Pusei otrajā darba dienā pēc tā nosūtīšanas dienas. Ja šādā situācijā tiek sūtīta vēstule papīra formā, tad šāds paziņojums kļūst saistošs otrai Pusei 7. (septītajā) darba dienā pēc vēstules nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta pastāvīgas struktūrvienības vadītājs vai persona, kas viņu aizvieto.

# Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītajam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš.

# Izpildītājs 2 (divu) darbdienu laikā rakstveidā informē Pasūtītāju:

# par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja, valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

# ja mainās Izpildītāja, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

# Izpildītājs apliecina, ka:

# Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;

# uz Izpildītāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

# Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

# Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos noteiktajā kārtībā.

# Par Līguma grozījumiem, izņemot Līguma 10.3.apakšpunktā noteikto gadījumu, Puses noslēdz rakstveida vienošanos. Līguma grozījumi pēc Pušu parakstīšanas kļūst par Līguma neatņemamu sastāvdaļu. Puses var veikt šādus būtiskus Līguma grozījumus - precizēt Pakalpojumu tehniskās prasības, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.

# Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstveida piekrišanas.

# Puses vienojas, ka Līguma izpildē tiek norīkotas šādas Pušu pilnvarotās personas:

# no Pasūtītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_);

# no Izpildītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_).

# Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

# Pasūtītāja un Izpildītāja (to pilnvaroto personu, kas noteiktas Līguma 10.18. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 10.18. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

# Līgums ir sastādīts latviešu valodā, elektroniska dokumenta veidā un parakstīts ar drošu elektronisko parakstu.

# PUSES UN TO REKVIZĪTI

|  |  |
| --- | --- |
| Pasūtītājs**Valsts ieņēmumu dienests**Talejas iela 1, Rīga, LV-1978NMR kods:90000069281PVN kods:Tālr.: +371 67122689E-pasts: vid@vid.gov.lvE-Adrese: \_DEFAULT@90000069281*Norēķinu rekvizīti*:Valsts kaseKods: TRELLV22Konta Nr.:LV26TREL2130056037000Ģenerāldirektor \_\_\_\_\_\_\_\_\_\_\_(\*paraksts) | Izpildītājs:**Nosaukums**AdreseNMR kods:PVN kods:Tālr.:E-pasts:E-Adrese:*Norēķinu rekvizīti:*KredītiestādeKods:Konta Nr.:Amats, vārds, uzvārds(\*paraksts) |
|   |  |

*\* DOKUMENTS IR PARAKSTĪTS AR DROŠU ELEKTRONISKO*

*PARAKSTU UN SATUR LAIKA ZĪMOGU*

1.pielikums

Līgumam Nr. FM VID 2024/271

Rīgā Dokumenta datums ir tā

 elektroniskās parakstīšanas datums

**Tehniskā specifikācija**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādu Pakalpojuma tehnisko specifikāciju:

*Pielikums tiks papildināts saskaņā ar Pretendenta piedāvājuma 1.punkta “Tehniskais piedāvājums”1.tabulas 2. – 2.7.apakšpunktu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

*\* DOKUMENTS IR PARAKSTĪTS AR DROŠU ELEKTRONISKO*

*PARAKSTU UN SATUR LAIKA ZĪMOGU*

2.pielikums

Līgumam Nr. FM VID 2024/271

Rīgā Dokumenta datums ir tā

 elektroniskās parakstīšanas datums

Iekārtas komplekta un Pakalpojuma cenas

Valsts ieņēmumu dienests, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar **\_\_\_\_\_\_\_\_,** (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādām Iekārtas komplekta un Pakalpojuma cenām:

*Pielikums tiks papildināts saskaņā ar Pretendenta piedāvājuma 2.punkta “Finanšu piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

*\* DOKUMENTS IR PARAKSTĪTS AR DROŠU ELEKTRONISKO*

*PARAKSTU UN SATUR LAIKA ZĪMOGU*